[{"text_idx": "#000001", "text": "La teamo de la internacia magazino La Ondo de Esperanto anoncis c\u0302eson de la periodaj\u0302o. Dum 28 jaroj Halina Gorecka kaj Aleksander Korj\u0302enkov eldonis La Ondon, sed fakte ilia j\u0302urnalisma agado en Esperantujo ag\u0302as jam preskau\u0306 40 jarojn. Lige kun la anonco pri la c\u0302eso ni intervjuis la c\u0302efredaktoron de La Ondo. Kadre de la konversacio Korj\u0302enkov skizis la historion de la nun fermata magazino, malkovris la abonstatistikon kaj rakontis pri siaj planoj."}, {"text_idx": "#000007", "text": "\u2013 Kiel dirite, en la unuaj ses jaroj (1991-97) ni eldonis du gazetojn en Esperanto. Ruslanda Esperantisto rapide kreskis kaj ig\u0302is la c\u0302efa movada gazeto en Ruslando. Krom la primovadaj sekcioj \u201cTra Ruslando\u201d kaj \u201cTra la mondo\u201d g\u0302i enhavis la rubrikojn \u201cTribuno\u201d, \u201cLibrobreto\u201d, \u201cLingvo\u201d kaj \u201cLegu kaj lernu\u201d. En januaro 1994 g\u0302i estis oficiale registrita kun Halina Gorecka kiel g\u0302ia fondinto, eldonanto kaj redaktoro. La eldonkvanto en 1997 estis 600 ekzempleroj, el kiuj pli ol cent estis senpage sendataj al pluraj adresoj, precipe en Ruslando kaj sendependig\u0302intaj ekssovetuniaj landoj, al organizantoj de esperantistaj renkontig\u0302oj k. a. Danke al la vasta diskutado en Ruslanda Esperantisto fine de la 1994a jaro okazis unuig\u0302a kongreso de Ruslanda Esperanto-Asocio kaj Rusia Esperantista Unio."}, {"text_idx": "#000018", "text": "\u2013 Ne estus bele, se mi, aganta Esperanto-redaktoro (kun c\u0302irkau\u0306 40-jara sperto), jug\u0302us la laboron de miaj kolegoj, kaj do mi petas permeson malrespondi pri la stato de nia gazetaro kaj pri la rolo de nia Ondo en g\u0302i."}, {"text_idx": "#000019", "text": "\u2013 Se temas pri dungo de alia redaktoro au\u0306 pri cedo de l\u2019 gazeto al alia societo au\u0306 persono, ni sondis tiujn aferojn ankorau\u0306 antau\u0306 la Poznana anonco, sed la interesatoj malkonsentis, eksciinte, ke la redaktado postulas c\u0302iumonate c\u0302irkau\u0306 130-140 laborhorojn, au\u0306 c\u0302irkau\u0306 10 labortagojn (mia labortago por La Ondo enhavas 16-18 laborhorojn, de la 9a matene g\u0302is la 3a nokte, kun pau\u0306zoj por mang\u0302oj kaj promenetoj). La provlegado (trifoje por 70-80 pag\u0302oj) forprenas pliajn 30 horojn monate (preskau\u0306 tri labortagojn de Halina); krome ankau\u0306 administrado, dissendado ktp postulas tempon. Neniu pretis dedic\u0302i 160-180 horojn monate al la gazeto, kiu nun havigas la profiton de c\u0302irkau\u0306 tri mil eu\u0306roj jare, au\u0306 250 eu\u0306rojn monate."}, {"text_idx": "#000021", "text": "\u2013 Mi bonvolas, sed miajn respondojn al la tri unuaj demandoj kaj multon alian vi trovos en la intervjuo, kiun pasintjare arang\u0302is Pau\u0306lo Fischer-Kotowski. C\u0302u kiel mi dau\u0306rigos?.. Mi kaj Halina plu okupig\u0302os pri libroeldonado, interalie, pri la usona novelaro La donaco de la magoj. Dau\u0306ros ankau\u0306 niaj verkado, tradukado, recenzado, historiesplorado, bibliografiado, podkastado, prelegado, kvizado k. a. Nun ni pripensas ankau\u0306 la estontecon de nia novaj\u0302retejo La Balta Ondo."}, {"text_idx": "#000022", "text": "\u2013 Cetere, g\u0302is la jarfino aperos ankorau\u0306 du numeroj de La Ondo de Esperanto kaj c\u0302i-jara literatura suplemento Rusa antologio kun tradukoj de Valentin Melnikov el la klasika rusa poezio, antau\u0306e publikigitaj en La Ondo. Por tiuj, kiuj ankorau\u0306 ne abonas La Ondon, ni proponas specialan oferton: paginte unu fojon la abonkotizon por 2019 (15 eu\u0306roj) vi ricevos donace c\u0302iujn numerojn por 2017 kaj 2018 inkluzive de la literaturaj suplementoj. La Ondo de Esperanto, eldonata lau\u0306 la normoj \u201cpdf\u201d kaj \u201cePub\u201d, estas abonebla plurmaniere en nia retejo."}, {"text_idx": "#000031", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000032", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}]